**Musselburgh** (skotsk-gælisk: *Baile nam Feusgan*; skotsk: *Musselburrae*) er en by by (*town*) i East Lothian i Skottland. Den ligger ved kysten av Firth of Forth, omkring 8 km øst for sentrum av Edinburgh. Befolkningstallet er for 2020 beregnet til 21 100 innbyggere.

Byen er kjent for hesteløpsbanen Musselburgh Racecourse, etablert i 1816, den private internatskolen Loretto School, grunnlagt i 1827, og for Musselburgh Grammar School med røtter tilbake til 1500-tallet, som er en av de eldste allmennskolene i landet, men dagens hovedbygning ble reist i 1835.

Rett sør for byen ligger landsbyen Inveresk, kjent for hageanlegget Inveresk Lodge Gardens, administrert av National Trust for Scotland.

Etymologi
---------

Stedsnavnet Musselburgh er av angelsaksisk opprinnelse hvor *mussel* betyr blåskjell. Elementet *-burgh* er avledet fra *burh*, på samme hvis som Edinburgh ved at navnet er eldre enn innføringen av de formelle burgher av kong David I av Skottland. Det eldste angelsaksiske stedsnavnet var Eskmuthe (Eskmouth) for dens lokalisering til munningen av elven Esk.

Musselburgh var kjent for blåskjellbedene som vokste i Firth of Forth; etter mange år med påstander om at blåskjellene var utrygge for konsum, ble det startet en bevegelse for å reetablere blåskjellsengene som en kommersiell satsing.

En «ærlig by»
-------------

Musselburgh ble gjort til en baroniburgh ca. 1315 og en burgh av kongelighet ("burgh of regality") i 1562. Byen forsøkte å bli en kongelig burgh i 1632, men dette ble forhindret av motstand fra borgerne i Edinburgh. Selv om Edinburgh nå er kjent for å ha vært en burgh i 1125, gjenspeiles Musselburghs historie i det skotskspråklige tradisjonelle rimet:

*Musselburgh was a burgh*
*When Edinburgh was nane,*
*And Musselburgh will be a burgh*
*When Edinburgh's gane.*
Musselburgh er kjent som *«The Honest Toun»* («Den ærlige byen»»), og feirer dette ved det årlige valget av *«Honest Lad and Lass»* («De ærlige gutt og jente»). Byens motto «Honestas» dateres tilbake til 1332, da Skottlands regent, Thomas Randolph, 1. jarl av Moray, døde i Musselburgh etter en lang sykdom hvor han ble hengiven tatt vare på av byfolket. Hans etterfølger tilbød å belønne folket for deres lojalitet, men de takket nei og sa at de bare gjorde sin plikt. Den nye regenten, jarlen av Mar, var imponert og sa at de var en gruppe med ærlige menn, derav «Honest Toun».

Vennskapsbyer
-------------

Musselburgh vennskapsby med:

* Frankrikes flagg Champigny-sur-Marne (Frankrike)
* Italias flagg Rosignano Marittimo (Italia)

«Champigny var allerede vennskapby med Rosignano, slik en treveisforbindelse ble ansett som fordelaktig.»

Referanser
----------

1. ↑   «Musseburgh», *National Place-Names Gazetteer*. Ainmean-Àite na h-Alba. Arkivert fra originalen den 25. april 2012
2. ↑   «Mid-2020 Population Estimates for Settlements and Localities in Scotland». *National Records of Scotland*. 31. mars 2022
3. ↑  Musselburgh Racecourse
4. ↑  Loretto School
5. ↑  Musselburgh Grammar School
6. ↑  Inveresk Lodge Garden, *National Trust for Scotland*
7. ↑  «The early history of Scotland and meanings of the clan names and place-names appearing on the Clan Map of Scotland», *Gwp.enta.net*. Arkivert fra originalen den 17. mai 2006.
8. 1 2  «Musselburgh: – A burgh of Regality», Musselburgh Museum
9. ↑  Ayton, John & Crofton, Ian (2005): *Brewer's Britain & Ireland*. Weidenfeld and Nicolson. s. 787.
10. ↑  «Musselburgh, One of The Oldest Towns of Scotland: An ‘Honest Toun’!», *Ghumakkar*
11. 1 2  «East Lothian Council: Town Twinning». Besøkt 14. april 2020.

Eksterne lenker
---------------

(en) Musselburgh – kategori av bilder, video eller lyd på Commons Rediger på Wikidata

* Census data (PDF)
* Musselburgh Festival, *Honest Toun*

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |